যেভাবে ব্যবহার করবেন চ্যাটজিপিটি
এআই চ্যাটবট চ্যাটজিপিটি প্রকাশ করার মাধ্যমে কৃত্রিম বুদ্ধিমত্তা খাতে বিপ্লব ঘটায় ওপেনএআই। এটি সবার ব্যবহারের জন্য প্রকাশের পর থেকেই খবরের শিরোনাম হয়ে রয়েছে কৃত্রিম বুদ্ধিমত্তা। শুধু তাই নয়, গুগল, অ্যামাজন, মাইক্রোসফট, মেটার মতো বিশ্বের শীর্ষ সব প্রযুক্তি কোম্পানি ছুটছে এআইয়ের পেছনে।২০২২ সালের নভেম্বরে চালু হওয়ার পর, মাত্র দুই মাসে ১০ কোটি ব্যবহারকারী পেয়ে যায় এ চ্যাটবট। কম সময়ে সবচেয়ে দ্রুত বাড়তে থাকা অ্যাপের দৌড়ে এটি টিকটককে পেছনে ফেলে দেয়। অবশ্য, মেটার থ্রেডস অ্যাপ ২০২৩ সালেই চ্যাটজিপিটি’র এ রেকর্ড ভেঙেছিল।চ্যাটজিপিটি এতটাই জনপ্রিয় ও কার্যকর, এটি প্রোগ্রামার, লেখক, এমনকি ডাক্তারদের জায়গা নিয়ে নেবে কিনা সে বিষয়ে অনেকেই শঙ্কা প্রকাশ করেছেন বলে লিখেছে প্রযুক্তি সাইট জেডডিনেট।তবে, এত আলোচনা-সমালোচনা ও খবরের শিরোনাম হওয়ার ভেতরেও অনেকেই সম্ভবত রয়েছেন যারা এ চ্যাটবট এখনও ব্যবহার করেননি। অনেকেই থাকতে পারেন যারা হয়তো জানেন না এ যুগান্তকারী প্রযুক্তি ব্যবহারের সহজ উপায়। চলুন দেখে নেওয়া যাক চ্যাটজিপিটি ব্যবহারের সহজ উপায়।১. চ্যাটজিপিটির অফিশিয়াল ওয়েবসাইটে যানপ্রথমেই যেতে হবে ‘chat.openai.com’ এই লিংকের ওয়েবসাইটে। নতুন আপডেটের পর এখন চ্যাটজিপিটি ব্যবহার করতে কোনো অ্যাকাউন্ট খোলার প্রয়োজন নেই। তবে, কেউ যদি চ্যাটবটটির সঙ্গে পুরনো কথা খুঁজে দেখতে চান, বা রেখে দিতে চান সেক্ষেত্রে অ্যাকাউন্টের প্রয়োজন হবে, যা খুলতে কোনো অর্থও লাগবে না। চ্যাটজিপিটি প্লাস ব্যবহারের ক্ষেত্রেই কেবল অর্থ প্রদান করতে হয়।অ্যাকাউন্ট খোলার জন্য, নিচের বাম দিকের চ্যাট স্ক্রিনে ‘সাইন আপ’ অপশনে ক্লিক করুন। নির্দেশনা অনুসারে নিজের তথ্য দিন। ওপেনএআইয়ের ওয়েবসাইটে অ্যাকাউন্ট খোলার জন্য একটি মোবাইল ফোন নম্বরের দরকার হবে।
২. চ্যাটজিপিটির ব্যবহার শিখুনচ্যাটজিপিটি চালু করার পর এটির ব্যবহার শিখতে হবে। ওয়েবসাইটে গিয়ে যা যা সামনে দেখা যাবে সেগুলোর কাজ কী চলুন জেনে নেওয়া যাক।নিউ চ্যাটস্ক্রিনের বাম দিকে ‘নিউ চ্যাট’ অপশন দেখা যাবে, যেখানে ক্লিক করে যে কোনো সময়ে একটি নতুন কথোপকথন চালু করা যাবে। আগের কথোপকথন কী আলোচনা হয়েছিল সেটি চ্যাটজিপিটি মনে রাখতে পারে, এবং এটি প্রসঙ্গে অনুসারেই উত্তর দেয়। তবে, নতুন চ্যাট চালু করলে এ প্রসঙ্গ অনুসারে উত্তর পাওয়ার সুযোগ থাকবে না।চ্যাট হিস্ট্রিবাম দিকের সাইড বারে আগের সব কথোপকথন ধারণ করা থাকবে। যদি পুরনো কোনো তথ্য প্রয়োজন হয় সেখান থেকে দেখা যাবে, ও প্রত্যেকটি চ্যাটের শিরোনাম নিজের মতো করে এডিট করতে পারবেন ব্যবহারকারী। এ ছাড়া, অন্যদের সঙ্গে চ্যাট হিস্ট্রি শেয়ার করতে পারবেন, চ্যাট হিস্ট্রি ডিলিটও করা যাবে সেখান থেকে।অ্যাকাউন্ট (যদি লগইন করা থাকে)স্ক্রিনের বাম দিকের নিচে নিজের নামের ওপরে ক্লিক করলে অ্যাকাউন্টের তথ্য দেখতে পাওয়া যাবে। সেখানে সেটিংস, লগ আউটের অপশন, ওপেনএআইয়ের ‘এফএকিউ’ বা চ্যাটবট সম্পর্কে বিভিন্ন সাধারণ প্রশ্নের উত্তর ও পাওয়া যাবে। চ্যাটজিপিটি প্লাস না থাকলে সেটির জন্য একটি ‘আপগ্রেড’ এর অপশন ও দেখা যাবে এখানে।প্রম্পটব্যবহারকারীর বিভিন্ন প্রশ্ন বা প্রম্পট চ্যাট উইন্ডোর একেবারে মাঝখানে দেখা যাবে। অ্যাকাউন্টের ছবি ও নামের আদ্যক্ষর বাম দিকে থাকবে।
চ্যাটজিপিটির প্রতিক্রিয়াচ্যাটজিপিটি যখনি কোনো প্রশ্নের উত্তর দেবে, চ্যাটবটের লোগো থাকবে বাম দিকে। কপি, থাম্বস আপ, থাম্বস ডাউনের অপশন আসবে উত্তরের ডান দিকে। এগুলো ব্যবহার করে চ্যাটবটের উত্তর কপি করে অন্য কোথাও পেস্ট করা যাবে, বা উত্তরটি কেমন ছিল সে বিষয়ে প্রতিক্রিয়া জানাতে পারবেন ব্যবহারকারী। ওপেনএআই ‘রিইনফোর্সমেন্ট লার্নিংয়ের’ মাধ্যমে এআই টুলকে উন্নত করতে মানুষের এসব প্রতিক্রিয়া ব্যবহার করে।রিজেনারেট রেসপন্সযদি চ্যাটের প্রতিক্রিয়া পেতে কোনো অসুবিধা হয় বা মন মতো উত্তর না পাওয়া যায় সেক্ষেত্রে ‘রিজনারেট রেসপন্স’ অপশনে ক্লিক করলে চ্যাটজিপিটি আবার নতুনভাবে উত্তর দেবে।
চ্যাটজিপিটির ডিসক্লেইমার (বা দাবিত্যাগ)চ্যাটজিইটির টেক্সট ইনপুটের নিচে কিছু লেখা রয়েছে যেখানে কোম্পানির ডিসক্লেইমার পড়তে পারেন, “চ্যাটজিপিটি ভুল করতে পারে। গুরুত্বপূর্ণ তথ্য পরীক্ষা করার কথা বিবেচনা করুন।” এ ডিসক্লেইমার যোগ করার কারণ, এ ধরনের চ্যাটবট অনেক ক্ষেত্রেই ভুল বা অর্থহীন উত্তর দিতে পারে। তাই অবশ্যই, উত্তরের তথ্য যাচাই করে নেওয়া উচিত।৩. বিভিন্ন প্রশ্ন বা জিজ্ঞাসা লিখতে শুরু করুনযেহেতু প্রাথমিকভাবে যতটা জানার সবই জানা শেষ, এবারে নিজের ইচ্ছে বা প্রয়োজন অনুসারে যেকোনো প্রশ্ন করতে পারেন। এ ক্ষেত্রে সম্ভাবনার কোনো সীমা নেই (কেবল বেআইনী ও কোনো মানুষের ক্ষতি করার মতো বিষয় বাদে)। চ্যাটজিপিটি ব্যবহার করা যেতে পারে বাড়ির কাজের ক্ষেত্রে, লেখালিখির ক্ষেত্রে, সফটওয়্যার তৈরির ক্ষেত্রে, স্কুলের প্রজেক্টের কাজে, নোট সাজাতে ও আরও নানা উপায়ে।পেজের একেবারে নিচে টেক্সট বারে নিজের ইচ্ছে মতো একটি প্রম্পট টাইপ করুন ও ‘সাবমিট’ অপশনে ক্লিক করুন। এরপরেই চ্যাটবটটি প্রশ্নের উত্তর দেওয়ার জন্য টেক্সট তৈরি করবে। নিজের পছন্দের উত্তর না পেলে, আগের প্রশ্নটি আরো নির্দিষ্ট করে করুন। এভাবে যতবার ইচ্ছে বদলে নেওয়া যাবে চ্যাটজিপিটির উত্তর।চ্যাতজিপিটি গুগল বা ইয়াহুর মতো প্রচলিত সার্চ ইঞ্জিনের মতো কাজ করে না। এর বদলে, জিপিটি-৩.৫ বা জিপিটি-৪ এর প্রশিক্ষণ তথ্যের ওপর ভিত্তি করে প্রশ্নের উত্তর দেয়। চ্যাটজিপিটির ‘ফ্রি’ সংস্করণটি জিপিটি৩.৫ ব্যবহার করে যে মডেলটি প্রশিক্ষণ দেওয়া হয়েছে ২০২২ সালের জানুয়ারি পর্যন্ত সকল বিষয়ের তথ্যের ওপরে। অন্যদিকে, চ্যাটজিপিটি প্লাসের সাবস্ক্রিপশন কিনতে হয় অর্থ দিয়ে। এটি জিপিটি-৪ মডেলটি ব্যবহার করে, যা ইন্টারনেট থেকে একেবারে সম্প্রতি সব তথ্যের ওপর ভিত্তি করে ‘আপ-টু-ডেট’ উত্তর দিতে পারে।

চ্যাটজিপিটি এতটাই জনপ্রিয় ও কার্যকর যে এটি প্রোগ্রামার, লেখক, এমনকি ডাক্তারদের জায়গা নিয়ে নেবে কিনা সে বিষয়েও শঙ্কা প্রকাশ করেছেন অনেকেই।